RICHY เผยรายได้ลดทำกำไร Q3/58 ร่วงกว่า 70%
RICHY เผยกำไร Q3/58 ร่วงกว่า 70% หลังรายได้ลดลง
12 พ.ย. 2558

บริษัท ริชี่ เพลซ 2002 จำกัด (มหาชน) หรือ RICHY รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีกำไรสุทธิ 10.61 ล้านบาท หรือมีกำไรสุทธิ 0.0135 บาทต่อหุ้น ลดลง 72.1% จากช่วงเดียวกันของปีก่อนที่มีกำไรสุทธิ 38.03 ล้านบาท หรือมีกำไรสุทธิ 0.0608 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 20.48 ล้านบาท หรือ 0.0261 บาทต่อหุ้น ลดลง 62.67% จากช่วงเดียวกันของปีก่อนที่มีกำไรสุทธิ 54.87 ล้านบาท หรือ 0.1012 บาทต่อหุ้น
 
โดยกำไรในไตรมาสดังกล่าวที่ลดลงเนื่องจาก บริษัทมีรายได้ลดลง 134 ล้านบาทหรือลดลง 55% เมื่อเทียบกับปีก่อน เนื่องจากปีก่อนในไตรมาสเดียวกันมีโครงการที่แล้วเสร็จ คือโครงการริชปาร์ค@เตาปูนอินเตอร์เชนจ์ ซึ่งมีลูกค้ามารับโอนกรรมสิทธิ์เป็นจำนวนมาก